EkBass/fiwiki-20250220-pages-articles huggingface dataset:
Leena Mäkijärvi

Leena Mäkijärvi (s. 1959) on suomalainen kirjailija ja kouluttaja. Hän toimii myös kustantajana ja päätoimittajana. Mäkijärvi on kirjoittanut tietokirjoja sekä aikuisten ja lastenkirjoja. Hän asuu Helsingissä. Mäkijärvi on koulutukseltaan kasvatustieteiden maisteri. Hän on työskennellyt muun muassa luokanopettajana, ja asiantuntijana vaikeissa avioerotapauksissa sekä kouluttanut poliiseja lapsen kuulemisesta. Hän sai sisäministeriön Valtakunnallisen turvallisuuspalkinnon 2004 yhdessä aluepoliisin kanssa ja Helsingin Seudun Mielenterveysseuran myöntämän Valtakunnallisen mielenterveyspalkinnon 2006. ==Teokset== === Aikuisten kirjat === * * Iloa ja voimaa opettajan työhön: Hyvinvoinnin 11 askelta (1999/2003) * Ihmettelen ihmistä (2002) ISBN 951-98378-5-X * Vaihtolämpöinen nainen (2002) ISBN 951-98378-8-4 * Enkeli vierellesi (2003) ISBN 951-98378-7-6 * Laihduttajan loitsukirja (2003) ISBN 952-5499-11-1 * * Rakkaudesta reppukansaan (Kirjatalo 2008) === Lasten ja nuorten kirjat === * Sepe sankarikoira (1999) ISBN 951-98378-0-9 * Saana ponikurssilla, Kirjapaja, 2001 * Saana ja hoitoponi Tucker, Kirjapaja, 2002 * * == Lähteet == ==Aiheesta muualla== *Tutkija ei yllättynyt Jokelan koulusurmista Elävä arkisto Luokka:Suomalaiset kirjailijat Luokka:Vuonna 1959 syntyneet Luokka:Elävät henkilöt
Udomljan piiri

Udomljan piiri () on paikallinen itsehallintoalue Tverin alueen pohjoisosassa Venäjällä. Vuonna 1929 perustetun piirin pinta-ala on 2 476 neliökilometriä. Asukkaita on 40 900 henkeä (vuonna 2009). Piirin hallinnollinen keskus on Udomljan kaupunki. Lisäksi siihen kuuluu 12 maalaiskuntaa: * Brusovo (ven. Брусово) * Jeremkovo (ven. Еремково) * Kopatševo (ven. Копачево) * Kotlovan (ven. Котлован) * Kurovo (ven. Курово) * Moldino (ven. Молдино) * Msta (ven. Мста) * Porožki (ven. Порожки) * Rjad (ven. Ряд) * Taraki (ven. Тараки; keskuspaikka Vyskodnja, ven. Выскодня) * Udomljan maalaiskunta * Zaretšenskoje (ven. Зареченское; keskuspaikka Popovo, ven. Попово) Suurimmat joet ovat Msta ja Sježa. Piirin kautta kulkee Bologojen ja Sonkovon välinen rautatie. Tärkein tuotantolaitos on Udomlja-järven rannalla sijaitseva Kalininin ydinvoimala. ==Lähteet== ==Aiheesta muualla== * Udomljan piirin sivusto * Udomljan piiri Tverin alue -tietosanakirjassa *
Marguerite Nicolas

Marguerite Crépin (o.s. Nicolas, 19. huhtikuuta 1916 Perros-Guirrec, Côtes-d’Armor – 27. marraskuuta 2001 Clichy, Hauts-de-Seine) oli ranskalainen korkeushyppääjä. Marguerite Nicolas sijoittui Berliinin 1936 olympialaisissa korkeushypyssä neljänneksi tuloksella 158 cm. Tuo tulos säilyi Ranskan ennätyksenä kymmenen vuotta kunnes Anne-Marie Colchen hyppäsi kaksi senttimetriä korkeammalle. Ranskan mestaruuden Nicolas voitti vuosina 1935–1938. Hän edusti Paris UC -seuraa. ==Lähteet== * ===Viitteet=== Luokka:Ranskalaiset korkeushyppääjät Luokka:Vuonna 1916 syntyneet Luokka:Vuonna 2001 kuolleet
Bologojen piiri

Bologojen piiri () on paikallinen itsehallintoalue Tverin alueen pohjoisosassa Venäjällä. Vuonna 1927 perustetun piirin pinta-ala on 2 281 neliökilometriä. Asukkaita on 39 600 henkeä (vuonna 2009). Piirin hallinnollinen keskus on Bologojen kaupunki. Lisäksi siihen kuuluu Kuženkinon taajama ja 9 maalaiskuntaa: * Berezaika (ven. Березайка) * Berjozovski Rjadok (ven. Берёзовский Рядок) * Guzjatino (ven. Гузятино) * Kaftino (ven. Кафтино; keskuspaikka Timkovo, ven. Тимково) * Kemtsy (ven. Кемцы) * Kuženkinon maalaiskunta * Rjutino (ven. Рютино; keskuspaikka Zaborki, ven. Заборки) * Valdai (ven. Валдайское; keskuspaikka Lykošino, ven. Лыкошино) * Vypolzovo (ven. Выползово) Seudulla virtaavat Msta- ja Berezaika-joet. Suurimmat järvet ovat Kaftino ja Piros. Piirin kautta kulkee Moskovan ja Pietarin välinen päärata sekä M 10-valtatie. Bologoje on tärkeä rautatiesolmu, jossa pääradan kanssa risteytyvät Sonkovoon, Pihkovaan ja Velikije Lukiin johtavat radat. Maatalous on keskittynyt maidon ja lihan tuotantoon. ==Katso myös== *Borisovski-Hotilovon lentotukikohta ==Lähteet== ==Aiheesta muualla== * Bologojen piirin sivusto * Bologojen piiri Tverin alue -tietosanakirjassa *
Charles-Line Scaron

Charles-Line Scaron (s. 22. huhtikuuta 1962 François, Martinique) on entinen ranskalainen korkeushyppääjä. Scaron sivusi kesäkuussa 1982 Lausannessa Marie- Christine Deboursen nimissä ollutta korkeushypyn Ranskan ennätystä 188 cm ja paransi sitä samassa kilpailussa tulokseen 190 cm. Se jäi hänen uransa parhaaksi tulokseksi. Ennätyksen hän menetti kesäkuussa 1983 Maryse Éwanjé- Épéelle. Seuratasolla hän edusti Club Franciscainia. ==Lähteet== * Luokka:Ranskalaiset korkeushyppääjät Luokka:Vuonna 1962 syntyneet Luokka:Elävät henkilöt
Donna (yhtye)

Donna oli Virroilta kotoisin ollut suomalainen rock-yhtye, jonka alkumuotona voidaan pitää muun muassa Taste- ja Groundhogs-tyylistä musiikkia soittanutta heavytrioa, jonka muodostivat kitaristi Petteri Salminen, basisti Lasse Raja ja rumpali Paavo Kaihola. Myöhemmin mukaan liittyi kitaristi Jari Yliaho ja Salmisen lähdettyä opiskelemaan ja soittamaan Juice Leskisen yhtyeeseen hänen tilalleen tuli kitaristiksi Tapio Manninen. Syksyllä 1976 Rajan lähdettyä armeijaan tuuraajaksi otettiin Halipat Sui -yhtyeestä Vesa Reijonen. 1979 Yliaho siirtyi Juice Leskisen palvelukseen ja vuonna 1980 pianistina jonkin aikaa vuonna 1979 yhtyeessä soittanut Ila Loueranta siirtyi niin ikään Juice Leskisen Slam -kokoonpanoon. Kaihola soitti Donnassa vuoteen 1979, kunnes yhtye hajosi.Esko Lehtonen - Suomalaisen Rockin tietosanakirja s.83 Fanzine Oy 1983 Yhtyeeseen kuului eri aikoina useitakin muun muassa Juice Leskisen ja Mikko Alatalon kanssa soittaneita muusikoita kuten mainitut Petteri Salminen, Jari Yliaho, Tapio Manninen ja Ila Loueranta. Yhtyettä nimitettiinkin joskus leikillisesti "Juicen farmibändiksi". Yhtye tuli laajemmin tunnetuksi voitettuaan rockin SM-kilpailut Kulttuuritalolla Helsingissä 15. joulukuuta 1975. Kokoonpanossa soittivat tällöin Jari Yliaho (kitara ja laulu), Tapio Manninen (kitara), Lasse Raja (basso) ja Paavo Kaihola (rummut). Yhtye sai voiton myötä levytyssopimuksen Love Recordsin kanssa. Se teki vain yhden singlen "Muinainen kaunotar" / "Epilogi" (Love Records LRS 2136) vuonna 1976, tuottajana toimi Måsse Groundstroem. Molemmat ovat omia sävellyksiä 29-vuotiaana kuolleen Kimmo Koskimaan runokokoelmasta Hukkaperän lauluja. "Muinaista kaunotarta" pidetään ensimmäisenä suomalaisena reggae -tyylisenä levytettynä kappaleena.Miska Rantanen - Love Records 1966–1979 Tarina Taiteilijat Tuotanto s.148 Schildts kustannus 2005 Kaihola ja Yliaho sekä basisti-laulaja Jari Loisa perustivat myöhemmin Siberia-yhtyeen. == Lähteet == * Loveproge – Love Recordsin proge-klassikot 1968–1979 LXCD613 kansilehti === Viitteet === == Aiheesta muualla == * Ylen Elävä arkisto: Donna: Muinainen kaunotar (live 1976) Luokka:Suomalaiset rockyhtyeet
Olavi Lahtinen

Olavi Lahtinen () oli suomalainen jalkapalloilija ja koripalloilija. Jalkapallossa Lahtinen pelasi välihyökkääjänä Helsingin Jalkapalloklubissa 1948–1958 ja Helsingin Palloseurassa 1959–1961. Hän voitti yhden SM-hopean ja yhden SM-pronssin HJK:ssa. Lahtinen pelasi urallaan 153 pääsarjaottelua, joissa hän teki 55 maalia. Maajoukkueeseen Lahtinen valittiin ensimmäisen kerran 1953. Hän pelasi yhteensä 28 maaottelua ja teki niissä seitsemän maalia. Koripallossa Lahtinen edusti Panttereita ja sen edeltäjää, HOK- Veikkoja. Hän voitti seurassa kahdeksan Suomen mestaruutta vuosina 1949–1956. Lahtinen pelasi myös maajoukkueessa 9 ottelua ja oli mukana Suomen joukkueessa Helsingin olympialaisissa. == Lähteet == * Luokka:Suomalaiset jalkapalloilijat Luokka:Suomalaiset koripalloilijat Luokka:Vuonna 1929 syntyneet Luokka:Vuonna 1965 kuolleet
Heikki Väänänen (kirkonrakentaja)

thumb|250px|Utajärven kirkko (1762) thumb|250px|Kiimingin kirkon kellotapuli (1777) Heikki Väänänen eli Karahka-Väänänen (s. 8. heinäkuuta 1724, Ylikiiminki – 2. toukokuuta 1789 Ylikiiminki) oli suomalainen kirkonrakentaja. Väänänen johti muun muassa vuonna 1764 rakennetun Utajärven kirkon ja kellotapulin rakennustöitä. Karahkan kylästä kotoisin ollut talollinen oli erikoistunut eritoten kirkkojen kellotapuleiden rakentamiseen. Väänäsen vanhemmat olivat talollinen Tapani Väänänen ja Reeta Hiltunen Ylikiimingin Karahkan kylän Väänälän talosta. Hän oli Kiiminkijoen varteen 1500-luvun puolivälissä asettuneiden savolaisten uudisasukkaiden jälkeläinen. Väänänen hallitsi kotitaloaan yhdessä veljiensä kanssa, minkä takia hän saattoi olla pitkäänkin muualla rakennustöissä. Väänänen toimi kirkkoväärtinä vuodesta 1756. Hänen puolisonsa vuodesta 1752 oli Margareta Jaakontytär Suorsa (1727–1796). ==Väänäsen johtamat kirkonrakennus- ja korjaustyöt== Aluksi Väänänen toimi kirvesmiehenä, mutta oman kotiseurakunnan saarnatuvan peruskorjaus 1748–1749 lienee ollut hänen vastuullaan. Haukiputaan kirkon kellotapulin rakentamisen yhteydessä 1751 hänet mainitaan jo pykynä eli rakennusmestarina. Tästä urkeni kolmisenkymmentä vuotta kestänyt ura, jonka aikana Väänäsen lasketaan rakentaneen toistakymmentä kellotapulia ja yhden kirkon eli Utajärven kirkon. Lars Pettersson pitää häntä myös Kuivaniemen vanhan kirkon rakentajana eikä Jaakko Suonperää. Väänäsen johdolla tehtiin myös kirkkorakennusten korjaustöitä. Väänäsen rakentamat tapulit olivat pohjalaismallisia ja kolmikerroksisia. Alinna oli neliömäinen läpikuljettava pohjakerros, joka muodosti kirkkopihan tuloväylän, sen päällä kapeampi neliömäinen kellohuone ja ylinnä kahdeksankulmainen lanterniini. Hänet tunnetaan myös tapuleiden kaarevista katto-osista, sisäänkäynneistä ja kelloaukoista. Tapuleihin mahtui yleensä kolme suurta kelloa. Sivu 771. Rakennus Ajankohta Haukiputaan kirkon kellotapuli 1751 Iin Pyhän Laurentiuksen kirkon kellotapuli 1753–1754 Ylikiimingin saarnatuvan kellotapuli 1754 Oulunsalon ns. uhrikirkon kellotapuli 1756 Muhoksen kirkon tornin uusiminen 1757 Iin Pyhän Laurentiuksen kirkon torni 1758 Kuusamon vanhan kirkon kellotapuli 1759 Hailuodon vanhan kirkon kellotapuli 1760 Pudasjärven kirkon kellotapuli 1761 Tyrnävän vanhan kirkon kellotapuli 1762 Utajärven kirkko 1762 Utajärven kirkon kellotapuli 1764 Rovaniemen vanhan kirkon kellotapuli 1765 Kuivaniemen vanhan kirkon kellotapuli 1765 Siikajoen kirkon kellotapuli 1765 Kempeleen vanhan kirkon kellotapuli 1768–1769 Simon kirkon kellotapuli 1773 Kemijärven kirkon kellotapuli ja saarnatuoli 1774 Muhoksen kirkon korjaus 1774 Kiimingin kirkon kellotapuli 1777 Kempeleen vanhan kirkon korjaus 1783 ==Lähteet== Luokka:Suomalaiset kirkonrakentajat Luokka:Ylikiiminki Luokka:Vuonna 1724 syntyneet Luokka:Vuonna 1789 kuolleet
Sundance Kid

Sundance Kid (1867 Pennsylvania – 1908 San Vincente, Bolivia), oikealta nimeltään Harry Alonzo Longabaugh, oli pahamaineinen yhdysvaltalainen lainsuojaton. Sundance Kid kuului Butch Cassidyn perustamaan Hurjaan joukkoon, joka oli rikollisryhmä. He tulivat tunnetuiksi Yhdysvaltojen pisimmästä kaudesta onnistuneita pankki -ja junaryöstöjä. Lopulta vuonna 1901 Longabaugh, Etta Place ja Butch Cassidy joutuivat pakenemaan Pinkertonin etsivätoimistoa, ensin Argentiinaan ja täältä erään ammuskeluvälikohtatuksen jälkeen Boliviaan. Boliviassa Longabaugh väitetysti menehtyi tulitaistelussa, varastettuaan kaivosyhtiön omaisuutta marraskuussa 1908. Hänet on haudattu San Vicenten hautausmaalle Boliviaan. Toisen teorian mukaan hänen onnistui pakenemaan takaisin Yhdysvaltoihin, jossa hän kuoli Utahin osavaltiossa. Kumpikaan teoria ei ole saanut vahvistusta, tehdyistä Dna-kokeista huolimatta, joita varten avattiin haudat Utahissa että San Vicentessä. ==Lähteet== Luokka:Yhdysvaltalaiset rikolliset Luokka:Villin lännen henkilöt Luokka:Vuonna 1867 syntyneet Luokka:Vuonna 1908 kuolleet
Heikki Väänänen

Heikki Väänänen voi tarkoittaa ainakin seuraavia henkilöitä: * Heikki Väänänen, HappyOrNotin perustaja ja toimitusjohtaja * Heikki Väänänen, ekonomi, Tokmannin toimitusjohtaja * Heikki Väänänen, oululainen kansanrunoilija * Heikki Väänänen, ylikiiminkiläinen talollinen ja kirkonrakentaja * Heikki Väänänen (1944–2023), teollisuusneuvos.
BLD

BLD voi tarkoittaa seuraavia: * BLD, Black Light Discipline, suomalainen elektro-metalliyhtye * BLD, Blacklite District, yhdysvaltalainen rockyhtye * BLD, Baildonin rautatieasema Britanniassa
Mikko Lagerspetz

Mikko Kari Lagerspetz (s. 23. helmikuuta 1963 Turku) on suomalainen yhteiskuntatieteilijä. Hän väitteli tohtoriksi Turun yliopistossa 1996 ja toimi sosiologian professorina Viron humanistisessa instituutissa 1997–2006. Vuodesta 2006 hän on ollut sosiologian professori Åbo Akademin taloudellis- yhteiskuntatieteellisessä tiedekunnassa. Hän on johtanut vuodesta 2005 myös Tallinnan yliopiston Kansalaisyhteiskunnan tutkimus- ja kehityskeskusta. ==Teokset== * Constructing post-communism: A study in the Estonian social problems discourse. Diss. Turun yliopisto, 1996. ISBN 951-29-0767-4 ==Lähteet== Luokka:Åbo Akademin professorit Luokka:Suomalaiset sosiologit Luokka:Vuonna 1963 syntyneet Luokka:Elävät henkilöt Luokka:Suomalaiset professorit
Howie Meeker

Howard William "Howie" Meeker (4. marraskuuta 1923 Kitchener, Ontario – 8. marraskuuta 2020) oli kanadalainen jääkiekkoilija ja jääkiekkovalmentaja. Hänen pelipaikkansa oli oikea laitahyökkääjä. Hän toimi myös televisioselostajana. Meekerin debyytti NHL:ssä viivästyi kahdella vuodella, kun hän palveli Kanadan armeijassa toisessa maailmansodassa. Kaudella Meeker pelasi Torontossa 55 ottelua ja sai kauden päätteeksi parhaalle tulokkaalle annettavan Calder Memorial Trophyn. Kyseisellä kaudella Meeker teki tehot 27+18=45. Kausi oli hänen uransa paras maalien ja pisteiden merkeissä. Lisäksi hän teki viisi maalia yhdessä ottelussa Chicago Blackhawksia vastaan 8. tammikuuta 1947. Urallaan Meeker pelasi 346 NHL-ottelua tehoin 83+102, voitti neljä Stanley Cupia vuosina 1947, 1948, 1949 sekä 1951 ja pelasi kolmesti NHL:n tähdistöottelussa. Pudotuspeleissä hän teki 42 ottelussa tehot 6+9. Meeker myös valmensi Torontoa kaudella , mutta Toronto jäi NHL:ssä viidenneksi eikä näin ollen päässyt pudotuspeleihin. Meeker voitti vuonna 1955 AHL:n mestaruuden valmentajana. Hän valmensi Pittsburgh Hornetseja. Vuonna 1998 Meeker voitti Foster Hewitt -palkinnon sekä valittiin Hockey Hall of Fameen. == Katso myös == * Luettelo vähintään viisi maalia yhdessä NHL-ottelussa tehneistä pelaajista ==Lähteet== * ===Viitteet=== Luokka:Kanadalaiset jääkiekkoilijat Luokka:Kanadalaiset jääkiekkovalmentajat Luokka:Calder Memorial Trophy -voittajat Luokka:Vuonna 1923 syntyneet Luokka:Vuonna 2020 kuolleet
Red Berenson

Red Berenson (s. 8. joulukuuta 1939 Regina, Saskatchewan) on kanadalainen entinen jääkiekkoilija, joka pelasi vuosina 1961–1978. Berenson oli pelipaikaltaan keskushyökkääjä. Berenson on toiminut St. Louis Bluesin ja Detroit Red Wingsin kapteenina. Hän voitti vuonna 1981 arvostetun Jack Adams Award -palkinnon. == Lähteet == == Katso myös == * Luettelo vähintään viisi maalia yhdessä NHL-ottelussa tehneistä pelaajista Luokka:Kanadalaiset jääkiekkoilijat Luokka:Vuonna 1939 syntyneet Luokka:Elävät henkilöt
Olympiakos BC

Olympiakos BC (kreik.: Κ.Α.Ε. Ολυμπιακός) on kreikkalainen koripalloseura. Se on osa suurta Olympiakos CFP-seuraa. Olympiakos on voittanut Euroliigan kolmesti, ja Kreikan mestaruuksia seuralla on kaksinumeroinen lukumäärä. == Historia == Koripallojaosto perustettiin 6 vuotta seuran perustamisen jälkeen, vuonna 1931. Ensimmäinen Kreikan mestaruus tuli 1949 ja seuraavaa jouduttiin odottamaan 11 vuotta. Voiton myötä Olympiakos sai ensikertaa mahdollisuuden osallistua kansainväliseen koripallosarjaan. Seuraava mestaruus tuli vasta vuonna 1976 ja samalla Olympiakos osallistui Euroopan Cup-voittajien Cupiin ja voitti Kreikan cupin. Vuonna 1979 Olympiakos ylsi seurajokkueiden Euroopan- mestaruuskilpailuissa kuuden parhaan joukkoon. 1980-luvulla joukkue voitti ainoastaan yhden Kreikan Cupin, mutta 1990-luku oli Olympiakosin hallintaa. Tällöin seura voitti viisi perättäistä Kreikan mestaruutta vuosina 1993–1997. Kreikan cupin voittoja tuli kaksi, ja menestys huipentui vuonna 1997 voitettuun Euroopan mestaruuteen. Samalla seura voitti arvostetun tripla- mestaruuden eli maansa mestaruuden, cupin ja Euroliigan. Rikkaiden Angelopoulosin veljesten siirtyminen seuran omistajiksi on mahdollistanut korkeat palkat pelaajille, esimerkiksi Josh Childressille ja Theodoros Papaloukasille. Pekingin vuoden 2008 kesäolympialaisten aikaan seura osoitti kiinnostusta LeBron Jamesia ja Kobe Bryantia kohtaan. == Mestaruudet == * Euroliiga: 1997, 2012, 2013 * Intercontinental Cup: 2013 * Kreikan liiga (14): 1949, 1960, 1976, 1978, 1993, 1994, 1995, 1996, 1997, 2012, 2015, 2016, 2022 ja 2023 * Kreikan cup (12): 1976, 1977, 1978, 1980, 1994, 1997, 2002, 2010, 2011, 2022, 2023 ja 2024 * Kreikan Supercup (3): 2022, 2023, 2024 == Areena == Peace and Friendship Stadium, (tunnetaan myös nimellä Stadio Erinis & Filias eli SEF) on Kreikan toiseksi suurin urheiluhalli. 14 776 katsojan kapasiteetilla se jää Athens Olympic Indoor Hallin lukemista muutaman tuhannen paikan verran. Vuonna 1985 avattu areena palveli Ateenan olympialaisissa lentopallon näyttämönä. Koripallossa siellä on myös pelattu vuoden 1987 EM- kilpailut ja vuoden 1998 MM-kilpailut. Myös Olympiakoksen lentopallojoukkue Olympiakos SC pelaa kotiottelunsa Peace and Friendship Stadiumilla. == Lähteet == == Aiheesta muualla == *Virallinen kotisivu *Joukkue Euroliigan sivuilla Luokka:Kreikkalaiset koripalloseurat Luokka:Pireus Luokka:Vuonna 1931 perustetut urheiluseurat
Ymaut

Ymaut (myös: Imauts) oli liiviläinen sotilas, joka Henrikin Liivinmaan kronikan mukaan tappoi Liivinmaan toisen piispan Bertoldin vuonna 1198 Baltian ristiretkien aikana. Kertomuksen mukaan Bertold ei pystynyt erään taistelun aikana pysäyttämään ratsuaan ajoissa ja joutui liiviläisten keskelle, jolloin Ymaut iski keihään hänen selkänsä läpi. Ymaut on joskus tulkittu saksankieliseksi käännökseksi latvialaisesta Imantaks-nimestä, mutta todennäköisesti nimi oli alun perin liivinkielinen Himmot tai Himotu. == Lähteet == * Henrikin Liivinmaan kronikka. Suomennos Maijastina Kahlos & Raija Sarasti-Wilenius. Suomalaisen kirjallisuuden seuran toimituksia 934. SKS. Helsinki 2003. ISBN 951-746-521-1 ==Aiheesta muualla== *Stephen R. Turnbull, Peter Dennis: Crusader castles of the Teutonic Knights: The stone castles of Latvia and ... Luokka:Liiviläiset henkilöt Luokka:Keskiajan henkilöt
Asian Dub Foundation

Asian Dub Foundation on vuonna 1993 Lontoossa perustettu elektronisen musiikin yhtye ja sound system. Yhtyeen jäseniä yhdistää aasialaiset sukujuuret. Jäsenten etniset taustat heijastuvat jossain määrin kappaleiden sanoituksiin, joissa otetaan kantaa esim. rasismiin. Etniset taustat vaikuttavat myös yhtyeen käyttämiin instrumentteihin ja laulujen tyyliin. == Yhtyeen synty == Yhtyeen muodostivat basisti Aniruddha "Dr." Das, nuorisotyöntekijä ja DJ John Pandit sekä 15-vuotias räppääjä Deedar "Master D" Zaman. Yhtye sai alkunsa vuonna 1993 aasialaisille nuorille suunnatussa musiikkitekniikan työpajassa. Vuonna 1994 entinen Higher Intelligence Agencyn kitaristi Steve Chandra "Chandrasonic" Savale liittyi yhtyeeseen, ja samana vuonna yhtye julkaisi ensimmäisen EP-levynsä Conscious. Vuonna 1995 ryhmään liittyi DJ Sun-J, ja yhtye julkaisi ensimmäisen albuminsa Facts and Fictions LP-levynä. Kolme seuraavaa albumia muodostuvat lähestulkoon samalla kokoonpanolla, mutta vuonna 2000 laulaja Master D jättää mikrofonin ja yhtyeen ja siirtyi toimimaan kansalaisoikeuksien parissa. Samana vuonna yhtyeeseen liittyi dhol-rumpua soittava Pritpal Rajput sekä MC:t Spex ja Aktarv8tor. Vuotta myöhemmin miehistöön otettiin rumpali Rocky Singh. == Diskografia == === Studioalbumit === * * * * * * * * * * === Kokoelmat === * * * === Live-julkaisut === * * CD ja DVD === Singlet === * "Naxalite" (1997) * "Free Satpal Ram" (1998) * "Buzzin'" (1998) * "Black White" (1998) * "Real Great Britain" (2000) * "New Way, New Life" (2000) * "Fortress Europe" (2003) * "1000 Mirrors" (feat. Sinéad O'Connor) (2003) * "A History of Now" (2011) * "Zig Zag Nation" (2015) * "The Signal And The Noise" (2015) * "Stand Up" (2015) == Lähteet == == Aiheesta muualla == * AsianDubFoundation.com virallinen kotisivu * * Asian Dub Foundation sivustolla allmusic.com * Rolling Stonen artikkeli Asian Dub Foundationista * ADF in the Area fanisivusto * ADF discography by Jurgen fanisivusto Luokka:Brittiläiset elektronisen musiikin yhtyeet
Teatteri Silmänkääntäjä

Teatteri Silmänkääntäjä on Tampereen yliopiston Teatterin ja draamantutkimuksen opiskelijoiden ylläpitämä ylioppilasteatteri. Teatteri Silmänkääntäjä on osa ainejärjestö Silmänkääntäjä ry:tä. == Aiheesta muualla == * Viralliset kotisivut Luokka:Harrastajateatterit Luokka:Tampereen teatterit
Lauingen

Lauingen (Lauingen an der Donau) on kaupunki Baijerin osavaltion länsiosassa Etelä-Saksassa. Lauingen sijaitsee Tonavan laaksossa Schwabenin Juran reunamilla. Tonava virtaa Faimingenin kaupunginosassa Faiminger Stausee -nimiseen tekojärveen. Faimingenin tekojärven lähistössä 55-kilometrinen Brenzjoki yhtyy Tonavaan. Lauingenin rautatieasema sijaitsee rataosuudella Ulm–Donauwörth (Donautalbahn). Kaupungin alueella kulkee valtatie B 16. Pyöräilyreitit Donauradweg ja Via Danubia kulkevat Lauingenin halki. Vuoden 2020 lopussa kaupungissa asui 11 068 asukasta. Lauingenin hallinnolliseen alueeseen kuuluu neljä osa-aluetta (Gemarkung): Faimingen, Frauenriedhausen, Lauingen ja Veitriedhausen. Lauingenin naapurikunnat ovat: * Dillingen idässä * Gundelfingen lännessä * Haunsheim ja Wittislingen pohjoisessa * Aislingen, Glött ja Holzheim etelässä. == Historia == Lauingen sai alkunsa alemannilaisasutuksesta 500-luvulla. Paikkakunta liitettiin Fuldan luostarin yhteyteen 700-luvulla. Vuoden 1150 tienoilla aluetta alkoi hallita Hohenstaufenin dynastia. Kun dynastian viimeinen edustaja Konradin kuoli, valta siirtyi Wittelsbachin aatelissuvulle. Myöhemmin Lauingen kuului Pfalz- Neuburgin herttuakuntaan. Vuonna 1777 kaupungista tuli osa Baijerin herttuakuntaa. Vuosina 1944 ja 1945 Lauingenissa sijaitsi Dachaun keskitysleirin alaleiri, jonka kolmisen tuhatta vankia tekivät pakkotyötä lentokonevalmistaja Firma Messerschmittille. Olot maatalouskonevalmistaja Landmaschinenfabrik Ködel & Böhmin (nykyisin KHD) leirillä, verkatehdas Tuchfabrik Ernst Fellerissä sekä ”Birkackerhofin” parakkileirillä olivat epäinhimilliset. Ainakin 62 vankia kuoli.Gedenkstätten für die Opfer des Nationalsozialismus. Eine Dokumentation, Band 1. Bundeszentrale für politische Bildung, Bonn 1995, ISBN 3-89331-208-0, sivu 160 == Nähtävyydet == Lauingenin keskusaukion (Marktplatz) ilmettä hallitsevat raatihuone, talot useilta aikakausilta ja vuosina 1457–1478 rakennettu 54 metriä korkea vartiotorni Schimmelturm.http://www.bayern-im-web.de/news/tip.php?id=41 Aukion keskellä on kaupungin merkittävimmän henkilön, 1200-luvulla eläneen Albertus Magnusin eli Albert Suuren muistomerkki. 1500-luvulla rakennetun Pyhän Martinuksen kirkon (Stadtpfarrkirche St. Martin, ”Martinsmünster”) arkkitehtuurissa on elementtejä sekä gotiikasta että renessanssista. Karnevaalitiistaita edeltävänä torstaina (Gumpiger Donnerstag) Lauingenissa järjestetään karnevaalijuhla nimeltään "Noitatanssi" (Hexentanz). Tuolloin talvinoitien johtajatar Barbara Schwertgoschin kamppailee köydenvedossa kevätnarreja vastaan ja häviää. "Vuodenaikain herra" (Herr der Jahreszeiten) tuomitsee noidan kuolemaan roviolla. Muut noidat (katsojat) tanssivat läpi yön kaupungin kapakoissa, kunnes aamun sarastaessa heidät on lopullisesti karkotettu kevään ulottuvilta. == Kuuluisuuksia == * Albert Suuri, dominikaanimunkki (noin 1200-1280) * Nikolaus Geiger, kuvataiteilija ja kuvanveistäjä (1849-1897) * Lothar Kempter, säveltäjä ja kapellimestari (1844-1918) == Lähteet == == Aiheesta muualla == * Kaupungin viralliset sivut Luokka:Baijerin kunnat Luokka:Saksan kaupungit Luokka:Schwabenin hallintopiiri
Continente

Continente on portugalilainen hypermarketketju. Ketjun omistaa Sonae Distribuição, joka kuuluu portugalilaiseen Sonae monialayhtymään. Continente oli Portugalin ensimmäinen hypermarketketju. Continente-hypermarketteja oli 37 ympäri Portugalia vuonna 2007. Markettien yhteispinta-ala oli 259 000 m², ja keskimääräinen myymäläkoko oli 9000 m². Myymälät sijaitsevat yleensä kauppakeskuksissa. ==Lähteet== ==Aiheesta muualla== * Continenten kotisivut * Sonae Distribuição kotisivut Luokka:Portugalilaiset kauppaketjut Luokka:Portugalilaiset yritykset
Mary Shelleyn Frankenstein

Mary Shelleyn Frankenstein on vuonna 1994 ensi-iltansa saanut elokuva, jonka on ohjannut Kenneth Branagh. Elokuva perustuu nimensä mukaisesti Mary Shelleyn romaaniin Frankenstein. == Näyttelijät == == Aiheesta muualla == * * Luokka:Frankenstein-elokuvat Luokka:Vuoden 1994 yhdysvaltalaiset elokuvat Luokka:Kenneth Branaghin ohjaamat elokuvat
Lulach

Lulach (n. 1032–1058) oli Skotlannin kuningas. Hän oli Macbethin vaimon Gruochin poika tämän ensimmäisestä avioliitosta Morayn Gillacomganin kanssa.The Early Scottisch Monarchs The official website of the British Monarchy Hän nousi valtaan isäpuolensa Macbethin jälkeen. Lulach vaati kruunua itselleen sillä perusteella, että hänen äitinsä isoisä oli Kenneth III. Malcolm Canmoren, tulevan Malcolm III:n, johtama liittouma oli surmannut Macbethin, ja sama liittouma murhautti myös Lulachin, kun tämä oli hallinnut vain syksystä kevääseen. Lulachin ainoa poika pakeni luostariin, ja Alpinin hallitsijasuku päättyi siihen.Undiscovered Scotland: The Ultimate Online Guide == Lähteet == Luokka:Skotlannin hallitsijat Luokka:Syntymävuosi tuntematon Luokka:Vuonna 1058 kuolleet
Worten

Worten on kodinelektroniikka myyvä kauppaketju, joka toimii Portugalissa. Ketjun omistaa Sonae Distribuição, joka kuuluu portugalilaiseen Sonae monialayhtymään. Worten-myymälöitä oli 110 ympäri Portugalia vuonna 2007. Myymälöiden yhteispinta-ala oli 84 000 m², ja keskimääräinen myymäläkoko oli 1500 m². Myymälät sijaitsevat yleensä kauppakeskuksissa. ==Lähteet== Ketju on laajentunut myös Espanjan puolelle toimien kauppakeskusten yhteydessä. ==Aiheesta muualla== * Wortenin kotisivut * Sonae Distribuição kotisivut Luokka:Portugalilaiset kauppaketjut Luokka:Portugalilaiset yritykset
Donald Bane

Donald Bane eli Donald III (n. 1033/1040–1099) oli Skotlannin kuningas kahteen otteeseen, ensin vuosina 1093–1094 ja uudelleen 1094–1097. Hän oli Duncan I:n toinen poika. Donald vietti nuoruudessaan aikaa Hebrideillä, ja sai siellä kelttiläisiä ja skandinaavisia vaikutteita, kun samaan aikaan hänen veljensä Malcolm kasvoi enemmän englantilaismieliseksi.Scottish Monarchs www.englishmonarchs.co.uk Donald nousi valtaan kuusikymppisenä veljensä Malcolm III:n jälkeen sivuuttaen tämän pojat ja vaatien kruunua vanhimpana kruununperijänä. Hän menetti vallan vuonna 1094 veljenpojalleen Duncanille, joka vei sen Englannin Vilhelm Valloittajan tuella. Duncan kaatui myöhemmin samana vuonna, ja Donald nousi valtaan uudelleen, tällä kertaa yhdessä veljenpoikansa Edmundin kanssa. Donald hallitsi Skotlannin pohjoisosia, Edmund eteläosia. Vuonna 1097 Malcolm III:n toinen poika Edgar haki apua Englannin Vilhelm II:lta, ja syrjäytti Donaldin jälleen. Tarinat Donaldin kohtalosta vaihtelevat, yhden version mukaan hänet sokaistiin ja teljettiin loppuiäkseen tyrmään. Donald kuoli noin vuonna 1099. The Early Scottisch Monarchs The official website of the British Monarchy Lisänimi "Bane" tarkoittaa vaaleaa. == Lähteet == Luokka:Skotlannin hallitsijat Luokka:Vuonna 1033 syntyneet Luokka:Vuonna 1093 kuolleet
Sebastian Bayer

Sebastian Bayer (s. 11. kesäkuuta 1986 Aachen) on saksalainen pituushyppääjä. Vuonna 2004 Bayer karsiutui alle 20-vuotiaiden MM-kilpailuissa. Vuonna 2005 hän voitti hopeaa alle 20-vuotiaiden EM-kilpailuissa. Göteborgin EM- kilpailuissa 2006 ja Pekingin olympialaisissa 2008 hän ei selviytynyt loppukilpailuun. Sisäratakauteen 2009 lähdettäessä Bayerin halliennätys pituushypyssä oli 788 cm. Torinon EM-hallikilpailuissa hän voitti Euroopan- mestaruuden. Hän hyppäsi kilpailussa ensimmäisellään oman ennätyksensä 829 cm, joka olisi jo riittänyt kilpailun voittoon. Viimeisellään hän hyppäsi voittotuloksen 871 cm, jolla rikkoi Yago Lamelan kymmenen vuotta vanhan Euroopan ennätyksen 15 senttimetrillä. Tulos oli kaikkien aikojen toiseksi paras sisäradoilla. Pidemmälle on hypännyt vain yhdysvaltalainen Carl Lewis, joka hyppäsi 879 cm vuonna 1984. Berliinin MM-kilpailuissa 2009 Bayer karsiutui loppukilpailusta tuloksella 798 cm. Viimeisen loppukilpailuun selviytyneen tulos oli 801 cm. Pariisin EM-hallikisoissa 2011 hän voitti Euroopan-mestaruuden tuloksella 816 cm. Daegun MM-kilpailuissa 2011 hän oli kahdeksas tuloksella 817 cm. Helsingin EM-kilpailuissa 2012 Bayer voitti Euroopan mestaruuden tuloksella 834 cm. Lontoon olympialaisissa hän sijoittui viidenneksi tuloksella 810. Hän karsiutui loppukilpailusta Göteborgin EM- hallikisoissa 2013. Moskovan MM-kilpailuissa hän oli yhdeksäs. Saksan ulkoratojen mestaruuden Bayer on voittanut vuosina 2006, 2008, 2009, 2011 ja 2012, ja sisäratojen Saksan mestaruuden vuosina 2009, 2011 ja 2012. Ulkorataennätyksensä 849 cm hän hyppäsi Ulmissa heinäkuussa 2009. ==Lähteet== * * ===Viitteet=== Luokka:Saksalaiset pituushyppääjät Luokka:Vuonna 1986 syntyneet Luokka:Elävät henkilöt
Konstantin II (Skotlanti)

Konstantin II (k. n. 952) oli Skotlannin kuningas yli neljänkymmenen vuoden ajan. Hän torjui skandinaavien ryöstöretkiä ja teki valloitusretkiä Northumbriaan. Luodakseen paremmat suhteen Irlannin viikinkiperäisiin hallitsijoihin hän antoi tyttärensä sikäläisen päällikön Olaf III Guthfrithssonin vaimoksi noin vuonna 930. Konstantin luopui vallasta vuonna 943, vetäytyi culdeeluostariin St Andrewsissa ja kuoli siellä noin vuonna 952.The Early Scottisch Monarchs The official website of the British Monarchy == Lähteet == Luokka:Skotlannin hallitsijat Luokka:800-luvulla syntyneet Luokka:Vuonna 952 kuolleet
Aberdeen-Angus

Aberdeen-Angus on Skotlannista lähtöisin oleva lihakarjarotu. Aberdeenin ja Anguksen kreivikunnissa hyvin samankaltaisiksi jalostetut nupot, mustat karjarodut yhdistettiin Aberdeen-Angus-roduksi 1800-luvun alkupuolella. Jalostus on ollut merkittävää etenkin Pohjois-Amerikassa. Kyseistä rotua on suuresti pidetty arvossa alusta alkaen erityisesti sen lihan laadun ja toisaalta lihan marmorisoitumisen takiahttp://www.angus.fi/historia.shtml . ==Ulkonäkö== Aberdeen-Anguksen väri voi olla joko yksivärinen musta tai punainen, joista punainen on väistyvä. Lehmät ovat elopainoltaan 600–800 kg ja sonnit 1000–1250 kg, eli rotu luokitellaan keskikokoiseksi. Aberdeen-Angus on periytyvästi nupo rotu. == Lähteet == == Aiheesta muualla == *Suomen Angusyhdistys * Luokka:Nautarodut Luokka:Seulonnan keskeiset artikkelit
Malcolm I

Malcolm I (k. 954, Máel Coluim mac Domnaill) oli Skotlannin kuningas. Malcom oli Donald II:n poika, ja nousi valtaan isänsä serkun Konstantinin luovuttua vallasta. Englannin Edmund I haki hänestä liittolaista viikinkejä vastaan, ja antoi vastalahjaksi Cumbrian maakunnan Skotlannille, Undiscovered Scotland Malcolm ilmeisesti kuitenkin tuki tanskalaisen kuningaskunnan muodostamista Yorkissa 940-luvulla. Morayn kapinalliset surmasivat Malcolmin taistelussa.The Early Scottisch Monarchs The official website of the British Monarchy == Lähteet == Luokka:Skotlannin hallitsijat Luokka:Syntymävuosi tuntematon Luokka:Vuonna 954 kuolleet
Matti Haahti

Matti Haahti (s. 8. kesäkuuta 1936 Tampere) on suomalainen jalkapalloilija. Laitapuolustajana pelannut Haahti aloitti uransa Ilves-Kissoissa, jota hän edusti vuoteen 1958 asti. Ilves-Kissat putosi sarjasta ja Haahti siirtyi HIFK:n riveihin. Hän pelasi HIFK:ssa kolme kautta, joiden aikana hän voitti Suomen mestaruuden 1959 ja 1961. Helsingistä Haahti siirtyi Lahden Reippaaseen. Reippaassa hän pelasi kaudet 1962–1968 ja voitti kaksi mestaruutta sekä Suomen cupin. Reippaan vuosien jälkeen Haahti edusti SM- sarjatasolla vielä HIFK:ta 1969–1972 ja Kuusysiä 1969–1972. Tämän jälkeen hän pelasi useita vuosia vielä alemmilla sarjatasoilla. Haahti ehti pelata 354 pääsarjaottelua, joka oli aikanaan ennätyslukema. Maajoukkueessa Haahti pelasi 25 ottelua. == Lähteet == * === Viitteet === ==Aiheesta muualla == * Wanhat Legendat: Matti Haahti HIFK Fotboll Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1936 syntyneet Luokka:Elävät henkilöt
Eochaid

Eochaid (k. 889) oli Skotlannin kuningas. Hän oli edellisen kuninkaan Aedin veljenpoika, ja hallitsi yhdessä Giricin kanssa.Undiscovered Scotland Eochaidia ei mainita varhaisissa luetteloissa kuninkaista, mutta hänellä on ilmeisesti ollut jotain perusteita vaatia piktien valtaistuinta itselleen.British Monarchy Tarinat Eochaidista ja hänen suhteestaan Giriciin ovat hyvin ristiriitaisia. Voi olla, että Eochaid oli alaikäinen, ja Giric hänen holhoojansa tai sijaishallitsijansa. Giric ja Eochaid yrittivät lisätä suosiotaan vapauttamalla Skotlannin kirkon joistakin sen velvoitteista.English Monarchs == Lähteet == Luokka:Skotlannin hallitsijat Luokka:800-luvulla syntyneet Luokka:Kuolinvuosi tuntematon
Giric

Giric (k. n. 889) oli Skotlannin kuningas. Hän hallitsi yhdessä Eochaidin kanssa, joka oli edellisen kuninkaan Aedin veljenpoika. Giricin ja Eochaidin suhteesta on erilaisia selityksiä; Giric saattoi olla hänen serkkunsa tai holhoojansa. Pidetään myös todennäköisenä, että Giric juonitteli Eochaidin kanssa Aedin syrjäyttämiseksi ja mahdollisesti surmasi tämän itse.Undiscovered Scotland Giric valloitti Northumbrian ainakin kerran.British Monarchy == Lähteet == Luokka:Skotlannin hallitsijat Luokka:Syntymävuosi tuntematon Luokka:Vuonna 889 kuolleet
Peter Segal

Peter Segal (s. 1962) on yhdysvaltalainen elokuva- ja tv-ohjaaja, joka on myös tuottanut ja kirjoittanut elokuvia. Hänen ohjaamiaan ovat muiden muassa Anger Management ja Aina eka kerta. Segal on tuotantoyhtiö Callahan Filmworksin osaomistaja. Segal on valmistunut University of Southern Californian elokuvataiteen laitoksesta.http://cinema.usc.edu/alumni/notable.cfm Cinema.usc.edu Luettu 2.4.2013. == Elokuvia == *Mies ja alaston ase 33 1/3 (1994) *Tommy Boy (1995) *My Fellow Americans (1996) *Pähkähullu professori II: Klumpit (2000) *Anger Management (2003) *Aina eka kerta (2004) *Luunmurskaajat (2005) *Salainen agentti 86 (2008). == Lähteet == * NNDB: Peter Segal * Haastattelu - BBC, Jamie Russell 2004. Luettu 2.4.2013. ===Viitteet=== Luokka:Yhdysvaltalaiset elokuvaohjaajat Luokka:Vuonna 1962 syntyneet Luokka:Elävät henkilöt
Jade Goody

Jade Cerisa Lorraine Goody () oli brittiläinen julkisuuden henkilö. Alun perin hän tuli tunnetuksi Ison-Britannian Big Brother -tositelevisio-ohjelman kolmannen tuotantokauden kilpailijana vuonna 2002. Hän esiintyi sen jälkeen useissa televisio-ohjelmissa ja lehdissä. Hän julkaisi myös kaksi omaelämäkertateosta: Jade: My Autobiography (2006) ja Jade: Catch A Falling Star (2008). Ennen julkisuutta Goody työskenteli hammashoitajana. Goody osallistui Lontoon maratoniin vuonna 2006. Hän toimi myös Now-lehden kolumnistina ja menestyi liikenaisena. Häntä syytettiin rasististen kommenttien esittämisestä intialaisesta näyttelijästä Shilpa Shettystä Celebrity Big Brotherin viidennellä tuotantokaudella 2007. Näiden syytösten johdosta hänen Shh...-parfyyminsä vedettiin myynnistä. Syytöksistä aiheutui laaja kohu sekä Britanniassa että Intiassa. Goody sairastui vuonna 2008 kohdunkaulan syöpään. Diagnoosin saadessaan hänellä oli kesken esiintyminen Big Brotherin Intian-versiossa, Bigg Bossissa. Helmikuun 2009 puolessa välissä keltaisessa lehdistössä uutisoitiin Goodyn syövän olevan terminaalivaiheessa. Hän meni 22. helmikuuta 2009 naimisiin Jack Tweedin kanssa ja sai kasteen 7. maaliskuuta. Hänellä oli kaksi lasta, vuosina 2003 ja 2004 syntyneet pojat. Goody joutui sairaalassa omituisen häirinnän kohteeksi, kun sairaalaan tullut 41-vuotias ranskalainen nainen tunkeutui Goodyn huoneeseen rukoilemaan ja laulamaan. Hänen kassissaan oli myös vasara. Jade Goody kuoli sairauteensa aamuyöllä 22. maaliskuuta 2009 puolisonsa Jack Tweedin, äitinsä Jackiey Buddenin ja ystävänsä Kevin Adamsin ympäröimänä kotonaan Essexissä. Hänet haudattiin 4. huhtikuuta 2009 Epping Forest Burial Park -hautausmaalle. == Lähteet == ==Aiheesta muualla== * Jade Goodyn henkilökuva BBC:n sivulla * Jade Goodyn muistokirjoitus BBC:n sivulla * Luokka:Big Brother (Iso-Britannia) Luokka:Brittiläiset julkisuuden henkilöt Luokka:Vuonna 1981 syntyneet Luokka:Vuonna 2009 kuolleet
Erwise

Erwise oli varhainen graafisella käyttöliittymällä varustettu verkkoselain.http://www.osnews.com/story/21076/The_World_s_First_Graphical_Browser_Erwise WWW Consortium: FAQ, haettu 19.1.2017 Nimi Erwise pohjautuu sanaan otherwise ja projektiryhmän nimeen, OHT.Helsingin Sanomat: Helmikuu 10, 2000 Erwise julkistettiin huhtikuussa 1992. Selain oli tehty Unix-tietokoneille X-ikkunointijärjestelmään ja se käytti W3C:n yleisiä kirjastoja.Cern Courier - Computing at CERN in the 1990s Alkuperäinen WWW-selain WorldWideWeb oli myös graafisella NeXTSTEP-pohjaisella käyttöliittymällä ja se oli julkistettu kaksi vuotta aiemmin Erwise oli neljän suomalaisen opiskelijan yhteinen opinnäytetyö Teknillisessä korkeakoulussa. He olivat Kim Nyberg, Teemu Rantanen, Kati Suominen (nyk. Borgers) ja Kari Sydänmaanlakka.World Wide Web Consortium - World Wide Web peopleThe Greatest Internet Pioneers You Never Heard Of - Xconomy.com Ryhmä päätti luoda selaimen yliopistolla vierailleen Robert Cailliaun ehdotuksesta.Living Internet - Web Brower History Selain sisälsi parisen tuhatta koodiriviä.The Greatest Internet Pioneers You Never Heard Of: The Story of Erwise and Four Finns Who Showed the Way to the Web Browser == Ominaisuuksia == Käyttäjä pystyi valitsemaan hiirellä sivulta hyperlinkkejä ja selain latasi näytölle linkin osoittaman uuden sivun. Selain kykeni lataamaan useita sivuja samanaikaisesti. Tähän ei kyennyt edes myöhemmin kehitetty Mosaic vuosi sen jälkeen. == Myöhemmät vaiheet == Erwisen kehitys loppui sen jälkeen kun opiskelijat valmistuivat ja siirtyivät toisiin projekteihin. Tim Berners-Lee, World Wide Webin kehittäjä matkusti Suomeen rohkaistakseen ryhmää jatkamaan projektia. Kuitenkaan kukaan projektin jäsenistä ei pystynyt taloudellisesti jatkamaan projektia ilman kunnollista rahoitusta. Tämä merkitsi WWW:n kehittymisessä vuoden viivettä maailmanlaajuisesti. Berners-Lee ei voinut jatkaa projektia, koska dokumentaatio oli vain suomeksi. Erwiseä seurasi pari uutta selainta kuten ViolaWWW ja Midas. NCSA loi heistä riippumatta Mosaicin, mutta versio 1.0 julkistettiin vasta vuonna 1993. == Lähteet == == Kirjallisuutta == * Berners-Lee, Tim: Weaving the Web. ISBN 0-694-52125-6. == Aiheesta muualla == * The Greatest Internet Pioneers You Never Heard Of: The Story of Erwise and Four Finns Who Showed the Way to the Web Browser . Xconomy, 3.3.2009. * Suomalainen Erwise-selain oli aikaansa edellä. Yle Puheen Aamu, 26.2.2015. Luokka:Selaimet Luokka:World Wide Web
Tigerair

Tiger Airways Singapore Ptd Ltd (toimi nimellä Tigerair) oli Singaporessa kotipaikkaansa pitänyt halpalentoyhtiö, jonka kohteet olivat keskittyneet Kaakkois-Aasiaan ja Australiaan. Lennot lähtivät Singaporesta Thaimaahan, Kiinaan, Indonesiaan, Vietnamiin, Macaoon, Intiaan ja Australiaan. CAPA valitsi Tigerairin parhaaksi halpalentoyhtiöksi vuosina 2006 ja 2010. Yhtiö perustettiin joulukuussa 2003, ja se aloitti lipunmyynnin syyskuussa 2004. Vuonna 2006 Tigerairilla matkusti 1,2 miljoonaa ihmistä. Matkustajamäärä oli vuoteen 2005 verrattuna kasvanut 75 prosenttia. Tigerairista tuli Singapore Airlinesin (SIA) tytäryhtiö lokakuussa 2014, kun SIA kasvatti omistusosuuttaan yhtiössä 40 prosentista 55 prosenttiin. Toukokuussa 2016 SIA perusti Budget Aviation Holdings -nimisen holdingyhtiön, jonka alaisuuteen siirtyivät SIA:n omistamat halpalentoyhtiöt Tigerair ja Scoot. Tigerair yhdistettiin Scootiin 25. heinäkuuta 2017. == Laivasto == Kun Tigerair liitettiin Scootiin, sen laivastoon kuului 23 lentokonetta. * 2 Airbus A319-132 * 21 Airbus A320-232 == Lähteet == Luokka:Entiset lentoyhtiöt Luokka:Singaporelaiset lentoyhtiöt Luokka:Halpalentoyhtiöt
Sydämentykytys

Sydämentykytyksellä eli palpitaatiolla tarkoitetaan sydämen epätavallisen nopean, voimakkaan tai epäsäännöllisen sykinnän aiheuttamaa tuntemusta. Sydämentykytyksen aiheuttaja voi olla ylirasittuminen, liikunta, nestehukka, adrenaliini, alkoholi tai muu päihde, kofeiini, lääke, jokin tauti (kuten kilpirauhasen liikatoiminta) tai paniikkihäiriö. Luokka:Kardiologia Luokka:Oireet
Indulf

Indulf (k. 962, Illdulb mac Causantín) oli Skotlannin kuningas. Hän oli Konstantin II:n poika, ja nousi valtaan pikkuserkkunsa Malcolm I:n jälkeen. Indulf kruunattiin Sconessa Caislean Credi-kukkulalla, josta tuli tärkeä paikka myöhemmin Skotlannin historiassa. Indulfin aikana Skotlannin valta levittäytyi etelämmäs Esk-joelle asti. Indulf tunnetaan siitä, että hän valtasi Edinburghin linnan takaisin saksikuningas Edrediltä. Hän torjui myös viikinkien hyökkäyksiä menestyksekkäästi.The House Of MacAlpin English Monarchs Indulfin viimeisistä vuosista on ristiriitaista tietoa. Hän aikoi vetäytyä vallasta, mutta nousikin sitten taistelemaan vielä kerran viikinkejä vastaan, ja sai surmansa vuonna 962 jossakin taistelussa, ilmeisesti joko Finochtyn tai Stonehnavenin luona.Undiscovered Scotland == Lähteet == Luokka:Skotlannin hallitsijat Luokka:Syntymävuosi tuntematon Luokka:Vuonna 962 kuolleet
Raitakotinga

Raitakotinga (Pipreola arcuata) on Etelä-Amerikassa tavattava kotingoihin kuuluva varpuslintu. == Koko ja ulkonäkö == Kooltaan raitakotinga on noin 22 cm. Koiraan pää, kurkku ja rinta ovat mustat. Selkä on väriltään vihreä. Lajin siivet ovat vihreät ja sulkien kärjet ovat mustat ja valkoiset. Mustien pyrstösulkien kärjet ovat niin ikään valkeat. Vatsa on vihreä ja tiheästi mustan ja valkoisen poikkiraidoittama. Nokka, silmät ja koivet ovat väriltään oranssit. Naarasraitakotinga muistuttaa koirasta, mutta sen päälaki on vihreä. Raitakotinga muistuttaa huppukotingaa (Pipreola riefferii), mutta siiven valkoiset täplät ovat suuremmat. == Levinneisyys ja elinympäristö == Raitakotingaa tavataan Boliviasta, Kolumbiasta, Ecuadorista, Perusta ja Venezuelasta. Lajin elinympäristöä ovat kosteat metsät ja metsänreunukset yleensä 1 500-3 100 metrin korkeudella. == Elintavat == Raitakotingat elävät yleensä yksin tai pareittain. Muiden viherkotingojen tapaan ne ovat hyvin luottavaisia lintuja. Lajin pesimäaika on toukokuussa. Ravintonaan raitakotinga käyttää pääasiassa hedelmiä. == Lähteet == Luokka:Kotingat
Kalle Torniainen

Kalle Torniainen (s. 5. maaliskuuta 1978) on kajaanilaislähtöinen muusikko. Hän on soittanut rumpuja muun muassa Brother Firetribe -nimisessä suomalaisessa hard rock -yhtyeessä. Yle TV1 -kanavan Elämäni biisi -viihdeohjelmassa Torniainen on vuodesta 2019 eli ohjelman alusta asti toiminut yhtyeenjohtajana. Hän on ollut mukana myös ohjelmasarjojen Nenäpäivä, Suomi Love ja The Voice of Finland yhtyeissä. Torniainen on kajaanilaisen musiikkivaikuttajan Unto Torniaisen poika. Perheen yöpyessä kerran Tampereella Mikko Alatalon luona 5-vuotias Kalle innostui tämän kotistudion rummuista niin, ettei olisi piitannut lähteä edes Särkänniemen huvipuistoon. Hän pääsi rumpuoppiin ja eteni lopulta Oulunkylän pop- ja jazzopistoon Helsinkiin. Hän soitti vuosituhannen vaihteessa suosionsa huipulla olleen Vesa-Matti Loirin yhtyeessä ja sittemmin muun muassa Samuli Edelmannin, Kaija Koon ja Juha Tapion taustalla. Hän toimi jonkin aikaa myös levytuottajana, mutta palasi soittajaksi ja yhtyeiden johtajaksi. ==Lähteet== Luokka:Suomalaiset rockrumpalit Luokka:Brother Firetriben jäsenet Luokka:Vuonna 1978 syntyneet Luokka:Elävät henkilöt
Raion

Raion voi tarkoittaa seuraavia asioita: * Viskoosi * Paikallishallinnon alue Venäjällä ()
Säteri (täsmennyssivu)

Säteri voi tarkoittaa seuraavia: *säteri, Suomessa Ruotsin vallan aikana rälssille kuulunut ratsutila *säteri, viskoosin tyyppinen muuntokuitu *Säteri Oy, vuonna 1941 Valkeakoskelle perustettu kuitutehdas *Säteri, osa-alue Espoon Leppävaaran kaupunginosassa ==Sukunimi== *Harri Säteri (s. 1989), suomalainen jääkiekkomaalivahti ja olympiavoittaja *Mikko Säteri, valokuvaaja ja toiminnanjohtaja. ==Katso myös== * Säterin kunta, kunta Ruotsissa * Säter, taajama Ruotsissa * Säterin piiri, kahden piirin nimi Ruotsissa
Hawker Nimrod

Hawker Nimrod oli brittiläisen Hawker Aircraft Limitedin suunnittelema ja Britannian kuninkaallisen laivaston ilmavoimille 1930-luvun alussa valmistama yksipaikkainen ja kaksitasoinen hävittäjälentokone. == Suunnittelu ja käyttö== Amiraliteetti määritteli 1926 laivaston ilmavoimien käytössä olleen Fairey Flycatcherin seuraajan vaatimukset N.21/26. Hawker Hoopoe testattiin vaatimusten perusteella vielä samana vuonna, ja tulosten perusteella Hawker sai tehtävän valmistaa vastaavan koneen varustettuna uudella Kestrel- moottorilla. Siten vuonna 1930 Amiraliteetti julkaisi uudet vaatimukset 16/30, mikä pohjautui Hawker Kestrel -koneella saavutettuihin tuloksiin. Prototyyppi tunnettiin nimellä Norn ja sen tunnuksena oli H.N.1. Prototyyppi teki ensilentonsa alkuvuodesta 1930 ja toista vastaava konetta käytettiin maatesteihin sekä edelleen testattaessa kellukkeita HMS Ark Royalilla, jolloin koneen tunnuksena oli SCD14. Amiraliteetti tilasi koneita, jolloin se nimettiin Nimrodiksi.Mason, Francis K. s. 211 Ensimmäinen tuotantokone S1577 lensi ensilentonsa 14. lokakuuta 1931 ohjaajanaan Sayer ja toinen S1578 teki ensilentonsa 31. lokakuuta. Nämä koneet olivat testattavana Brooklandsissa ennen niiden kuljetusta esiteltäviksi Japaniin. Koneet palasivat helmikuussa 1932 Britanniaan, jolloin esisarja oli juuri valmistunut. Ensimmäiset Nimrod I sarjatuotantokoneet otettiin 1933 palveluskäyttöön Kuninkaallisen laivaston ilmavoimien 801., 802. ja 803. laivueissa. ===Nimrod I=== Nimrod I oli yksipaikkainen Kuninkaallisen laivaston ilmavoimille rakennettu hävittäjä. Koneiden voimanlähteenä oli 477 hevosvoiman Rolls-Royce Kestrel II MS -polttomoottori. ===Nimrod II=== Nimrod II oli yksipaikkainen Kuninkaallisen laivaston ilmavoimille rakennettu hävittäjä. Koneiden voimanlähteenä oli 608 hevosvoiman Rolls-Royce Kestrel V -polttomoottori. Lisäksi koneissa oli tukialukselle laskeutumista varten pysäytyskoukku. Koneiden pyrstön pinta-alaa kasvatettiin syyskuusta 1934 alkaen helpottamaan laskeutumista. Yksi Nimrod II luovutettiin keisarillisen Japanin armeijan ilmavoimille nimellä AXH ja toinen Portugalin ilmavoimille. ===Nimrødderne=== Tanskan laivastolle luovutetut kaksi yksipaikkaista hävittäjää nimettiin Tanskassa Nimrødderneksi. Tanskassa rakennettiin 1934-1935 lisenssillä kymmenen konetta nimellä L.B.V (Landbased Biplane 5). Koneista kahdeksan oli vielä käytössä 1940 Saksan hyökätessä maahan. == Tekniset tiedot (Nimrod Mk II)== ==Lähteet== * Mason, Francis K. Hawker Aircraft since 1920. London: Putnam, 1991. ISBN 0-85177-839-9 === Viitteet === ==Aiheesta muualla== *Fleet Air Arm Archive Nimrod Luokka:Brittiläiset hävittäjälentokoneet Luokka:1930-luvun hävittäjälentokoneet
Blackburn Skua

Blackburn B-24 Skua oli kaksipaikkainen hävittäjä/syöksypommittaja. Kone oli ensimmäinen Britannian kuninkaallisen laivaston ilmavoimille valmistettu metallirunkoinen, siivekkein ja nostettavalla laskutelineellä varustettu tukialuskone ja kone oli myös kuninkaallisen laivaston ilmavoimien ensimmäinen syöksypommittaja. Koneen oli suunnitellut G. E. Petty ilmailuministeriön määräyksen O.27/34 pohjalta ja se todettiin testeissä paremmaksi kuin Avron, Boulton Paul Aircraftin, Hawkerin ja Vickersin lentokoneet.Jackson s. 399 Koneen ensimmäinen huhtikuussa 1935 tilattu prototyyppi K5178 lensi ensilentonsa 9. helmikuuta 1937 Broughissa. Koneen lentäjänä oli A. M. Blake. Prototyypin voimanlähteenä oli 840 hevosvoiman Bristol Mercury IX -ilmajäähdytteinen tähtimoottori. Koneelle annettu tyyppinimi Skua I esiintyi ensimmäisen kerran ilmailuministeriön asiakirjoissa 17. elokuuta 1937.Jackson s. 400 ==Tekniset tiedot (Skua Mk II)== ==Lähteet== * === Viitteet === ==Aiheesta muualla== * Dinger's Aviation Pages (John Dell): Blackburn Skua Skua Luokka:Brittiläiset hävittäjälentokoneet Luokka:1930-luvun hävittäjälentokoneet Luokka:Brittiläiset pommikoneet Luokka:1930-luvun pommikoneet